কাজ ১    উপরোল্লেখিত কার্যসমূহের জন্য বট পরিচালক কর্তৃক বর্ণিত উপায়ে কার্য সম্পাদনা বটটিকে অনুমিত প্রদান করা হলো। নকীব, আশা করছি আপনি এবার নিয়ম-নীতি মেনেই বট পরিচালনা করে বাংলা উইকিপিডিয়াকে সমৃদ্ধ করবেন। শুভকামনা রইলো। — তানভির • ০৮:৪৪, ১১ জুন ২০২০ (ইউটিসি)   আলোচনা     কাজের আবেদনের অনুরোধের আগেই আপনি আলোচনাসভায় দুটি পরীক্ষামূলক সম্পাদনা করেছেন। আগে থেকে কোনো আলোচনা ছাড়াই এমন সম্পাদনার ক্ষেত্রে আপনাকে অনেক আগেই একাধিকবার বলা হয়েছে, তারপরেও এমন কাজ করার কারণটি অনুগ্রহ করে ব্যাখ্যা করবেন কী? বট অপারেটরের উইকিপিডিয়ার নীতিমালার ব্যাপারে শ্রদ্ধাবোধ থাকবে এমনটাই আশা করা হয়। — তানভির • ১৬:২৬, ২৩ মে ২০২০ (ইউটিসি) আমার সাথে আলোচনা হয়েছিল, তাই আমি পরীক্ষামূলক সম্পাদনা করতে বলেছিলাম যেহেতু বটটি ইতিমধ্যে বট পতাকাপ্রাপ্ত। --আফতাবুজ্জামান (আলাপ) ১৬:৩০, ২৩ মে ২০২০ (ইউটিসি) প্রিয় তানভির ভাই, বটের নীতির প্রতি আমার শ্রদ্ধাবোধ রয়েছে। কিন্তু কাজটি এমন যে এটি অফলাইনে পরীক্ষা করা হলে যে অনলাইনে কাজ করবে তাঁর কোনো নিশ্চয়তা নেই। ফলে পরীক্ষামূলক সম্পাদনা উইকিতে করতেই হল। ভেবেছিলাম সম্পাদনাটি মুছে ফেলবো। কিন্তু পরে ভাবলাম, সম্পাদনা যখন করেই ফেলেছি, তা পরীক্ষার ফলাফল হিসেবে রেখেই দেই। তাছাড়া এই সম্পাদনার কারণে বার্তায় থাকা বিভিন্ন ত্রুটি সংশোধন করতে পেরেছি। যাই হোক, আপাতত আর সম্পাদনা করছি না। তবে যদি কখনো পরীক্ষা করতে হয় তবে অনুগ্রহপূর্বক একটি পাতায় পরীক্ষামূলক সম্পাদনা যুদ্ধ করে config.json পাতায় editWar অংশে status:true করে দিন। ধন্যবাদ। - নকীব সরকার বলুন... ১৬:৩৬, ২৩ মে ২০২০ (ইউটিসি)   বিষয়টি জানানোর জন্য ধন্যবাদ। নকীব, আপনি বিষয়টি আবেদন পাতায় উল্লেখ করে দিলে এ ধরনের ভুল বোঝাবুঝি এড়ানো যেতো। — তানভির • ১৭:১৬, ২৩ মে ২০২০ (ইউটিসি) তানভির ভাই, আমাকে নাহিদ ভাই এই কারণে বাধাদান করেছেন। - নকীব সরকার বলুন... ১৫:০৩, ২৫ মে ২০২০ (ইউটিসি) বট চালনাতে ব্যবহারকারীর পরিপক্কতা আসার আগে আমি বট পতাকার বিরোধীতা করছি। প্রশ্ন: আফতাবুজ্জামান, তোমার সাথে আলাপ হয়েছে সেটির কোন নথি আছে? এরকম স্থানে পরীক্ষা চালানোর কথা বলা কতটা যুক্তিসঙ্গত? @নকীব, এই আলোচনার পর তোমার ভুল বুঝতে পেরে কি সম্পাদনা বাতিল করেছিলে? কারণ আমি এই আলোচনা দেখিনি, তোমার বট বাধা দিয়েছি প্রশাসকদের আলোচনাসভায় তোমার সম্পাদনা দেখে। কিন্তু এখানে ওই ব্যাপারে আলাপ হয়েছে কিন্তু তারপরও তুমি সেখান থেকে সে বার্তা বাতিল করোনি, তাহলে তুমিিএ ব্যাপারটি গুরুত্বই দাওনি। আমি বাধা অপসারণের বিষয়টি তানভির ভাইর উপর ছেড়ে দিচ্ছি। ~ যুদ্ধমন্ত্রী আলাপ ১৬:৫৭, ২৫ মে ২০২০ (ইউটিসি) নাহিদ ভাই, আপনি হয়তো লক্ষ্য করে থাকবেন যে আমি তানভির ভাইকে কৈফিয়ত দেয়ার সময় বলেছিলাম, "…ভেবেছিলাম সম্পাদনাটি মুছে ফেলবো। কিন্তু পরে ভাবলাম, সম্পাদনা যখন করেই ফেলেছি, তা পরীক্ষার ফলাফল হিসেবে রেখেই দেই…"। এই কারণে আমি সম্পাদনা বাতিল করিনি। তাছাড়া বটকে যে বাধা দেয়া হয়েছে সেটাও আমি জানতাম না যার প্রমাণ এই সম্পাদনা। ধন্যবাদ - নকীব সরকার বলুন... ১৭:০৬, ২৫ মে ২০২০ (ইউটিসি)  আসলে আমি ফেসবুকের মাধ্যমে বলেছিলাম। --আফতাবুজ্জামান (আলাপ) ১৮:১০, ২৫ মে ২০২০ (ইউটিসি)   আপনার বট অনুমোদনহীন একটি কাজ করেছে এবং সে হিসেবে আপনার বটকে একজন প্রশাসক বাধা প্রদান করেছেন। এ বিষয়ে তার আমি কোনো ভুল দেখছি না। আপনি বট পতাকা পাওয়ার সময় ও পাওয়ার পরেও কয়েকটি কাজ করেছেন যা আগে বিতর্কের সৃষ্টি করেছেন। আমি যতোদূর জানি আপনি পাইউইকিবট ফ্রেমওয়ার্ক ব্যবহার করেন, আর সেখানে -simulate কমান্ড ব্যবহার করে বট কাজ করছে কী না তা সম্পাদনা না করে বোঝা যায়। সেটা সম্ভব না হলেও। আপনার কোনো ব্যবহারকারী উপপাতায় আপনি পরীক্ষা করতে পারতেন (প্রশাসকদের আলোচনাসভার বদলে)। এগুলো যদি আপনি আমার সাথে আলোচনা করতেন, তবে আমি আপনাকে হয়তো বলতে পারতাম। আর তাছাড়া কাজের অনুরোধ করেও এই পরীক্ষা করা সম্ভব। আপনি এসকল কোনো বিষয়েই পরিপক্কতার পরিচয় দেননি। ফেসবুকের আলোচনার সূত্র যে এ ধরনের ক্ষেত্রে উইকিপিডিয়ায় গ্রহণযোগ্য হবে না তা একজন পরিপক্ক উইকিপিডিয়ানের জানা থাকা উচিত। সত্যি বলতে যে কারণে আপনার বটকে বাধা প্রদান করা হয়েছে, সেই কারণে আপনার বট পতাকাও অপসারণ করা যায়। এখন আপনি বলুন আপনার এ ধরনের ভুল কেনো বারবার হচ্ছে ও আপনি এধরনের ভুল যে আর করবেন না তা আমরা কীভাবে নিশ্চিত হতে পারি? — তানভির • ০৮:৪০, ২৬ মে ২০২০ (ইউটিসি) তানভির ভাই, আমি এই ব্যাপারে নাহিদ ভাইকে কোনোরূপ দোষারোপ করছি না। আমি উইকিপিডিয়ার গঠনমূলক কাজে আন্তরিকভাবে নিয়োজিত। সীমিতসংখ্যক সম্পাদকের দ্বারা এই উইকিপিডিয়া সম্পাদিত হয় বলে এসব রক্ষণাবেক্ষণের কাজগুলো বটের মাধ্যমে করা হলে সম্পাদকরা এসব কাজে সময় কম ব্যয় করে নিবন্ধের মানোন্নয়নে সময় অধিক ব্যয় করতে পারবেন - আমার চিন্তাভাবনা কিছুটা এরকমই। ফলে আমি প্রতিনিয়তই বিভিন্ন রক্ষণাবেক্ষণমূলক কাজের জন্য আমি স্ক্রিপ্ট তৈরি করি এবং তা অফলাইনে পরীক্ষা করি। কিন্তু কিছু কিছু সময়ে সেই স্ক্রিপ্টটি নিয়ন্ত্রিত পরীক্ষাগারে সুফল দিলেও বাস্তব পরিস্থিতিতে সুফল দেয় না। ফলে কখনো কখনো সেটা অনলাইনে পরীক্ষা করতে হয়। এই কাজটিও তার অন্তর্ভুক্ত। আপনি জানেন আমি মোবাইল থেকেই বট চালিয়ে থাকি। ফলে একবার সার্ভারে কোড আপলোড করার জন্য প্রচুর ঝামেলা পোহাতে হয়। একারণে আমি আপলোড দেয়ার আগেই সমস্ত সেটিং ঠিক করে দেই এবং ব্যবহারকারী:নকীব বট/config.json পাতায় অনুমতি যোগ করে থাকি। ফলে একবার (পরীক্ষামূলকভাবে) চালানোর কমান্ড দেয়ার পরও যাতে নিয়ন্ত্রণ করা যায় এজন্যই এই পাতা। পরীক্ষামূলকভাবে চালানোর পর আমি অনুমতি কেড়ে নেই (এই সম্পাদনা), যা দ্বারা এটি প্রমাণ করে যে, আমি সিস্টেমের সঙ্গে খেলা করা, ধ্বংসপ্রবণতা কিংবা অসদুদ্দেশ্যে উক্ত পাতায় সম্পাদনা করি নি; বরং সেটা ছিল গঠনমূলক কাজের পরীক্ষা। আর আমি কেন সম্পাদনা বাতিল করি নি তা আমি আগেই উল্লেখ করেছি। তাছাড়াও আমি যে ধ্বংসপ্রবণতা চালানোর কাজে বট ব্যবহার করি না, তার পক্ষে যুক্তি হল আপনি গতবার সম্পাদনা গণ-পুনর্বহাল করতে বলায় অনতিবিলম্বে তা পুনর্বহাল করি। এছাড়া আমার বটের অবদান থেকেও এটি স্পষ্ট। আর এ ধরনের কিছু অনাকাঙ্ক্ষিত ভুল যাতে না হয়, তাই আমি সিদ্ধান্ত নিয়েছি আগে প্রয়োজনীয় পরীক্ষাগার হিসেবে 'পরীক্ষামূলক উইকিপিডিয়াকে' ব্যবহার করবো। এজন্য আগে বটের সাহায্যে প্রয়োজনীয় পাতাসমূহ স্থানান্তর করবো। যাহোক, পরিশেষে আমি অনুরোধ করবো যাতে আমাকে উইকিপিডিয়ার শুভাকাঙ্ক্ষী হিসেবে বিশ্বাস করা হোক। ধন্যবাদ। - নকীব সরকার বলুন... ১১:৪৪, ২৬ মে ২০২০ (ইউটিসি)  ভাইয়ের দৃষ্টি আকর্ষণ করছি। নকীব সরকার বলুন... ১০:৪৯, ২৯ মে ২০২০ (ইউটিসি)    সিদ্ধান্ত গ্রহণের সুবিধার জন্য আপনার বটের বর্তমানে অনুমোদিত সকল কাজের তালিকা ও কাজ যেভাবে পরিচালিত হয় তার বিস্তারিত বিবরণ প্রদান করার অনুরোধ করছি। — তানভির • ১৩:৩৬, ২৯ মে ২০২০ (ইউটিসি)   ভাই, আপনি যদি আমার অ্যালগরিদম জানতে চান তাহলে প্রচুর লেখা হয়ে যাবে। তাই আমি সংক্ষেপে বর্ণনা দিচ্ছিঃ  ভালো নিবন্ধ ব্যবস্থাপনা (goodArticle)  যেসব নিবন্ধে ,, আছে  আলাপ পাতায়  যোগ  মনোনয়ককে বার্তা প্রদান  মূল নিবন্ধে  যোগ/বিয়োগ  সংশ্লিষ্ট উইকিউপাত্তের ব্যাজ হালনাগাদ  যেসব নিবন্ধ প্রস্তাবিত ভালো নিবন্ধ আছে (এই তালিকা ধরে খুঁজে নিয়ে)  আলাপ পাতায়  হালনাগাদ (status)  প্রযোজ্য ক্ষেত্রে পর্যালোচনায় বিজ্ঞপ্তি প্রদান (এই আলোচনা অনুসারে আপাতত বন্ধ আছে)  পুনর্নির্দেশিত বিষয়শ্রেণী ব্যবস্থাপনা(redirectCategory)  বিষয়শ্রেণীর সদস্য লক্ষ্য বিষয়শ্রেণীতে স্থানান্তর  # REDIRECT [[]] সরিয়ে  স্থাপন নকীব সরকার বলুন... ১৬:১৮, ২৯ মে ২০২০ (ইউটিসি)   না, আমি আপনার অ্যালগরিদম জানতে চাইনি। আপনি যা জানিয়েছেন তা ঠিক আছে। আমি জানতে চেয়েছিলাম বটটি উইকিপিডিয়ায় কীভাবে ইন্টারেকশন করে, তার কোনো কাজে কোন কোন পাতাগুলোতে সম্পাদনা করা হয়, আপনি সেটি জানিয়েছেন। ধন্যবাদ সেজন্য। আমি আপনাকে উইকিপিডিয়ার শুভাকাঙ্ক্ষী হিসেবেই মনে করি, বিশ্বাসও করি যে আপনি ভালো কাজ করতে চান, কিন্তু আপনার অতি উৎসাহের কারণে আস্থা রাখতে সমস্যা হচ্ছে, যেটি শুধু আমার নয় অন্যান্য কিছু ব্যবহারকারী ও প্রশাসকেরও একই মত। আপনি অনুগ্রহ করে আমার কথাগুলো ব্যক্তিগতভাবে নেবেন না, আপনি আপনাকে অনুৎসাহী করতে চাই না। তবে এটা নিশ্চয়ই মানবেন যে আপনার বটের কার্যক্রমগুলো বেশ বিতর্কের সৃষ্টি করেছে যা মূলত আপনার অতি উৎসাহের কারণে বলেই আমার মনে হয়েছে। এজন্য এই কাজের অনুরোধের আগে তাই আমি আপনাকে আপনার এতোদিন পর্যন্ত করা কাজের তালিকাটি ও কাজের পদ্ধতি জানতে চেয়েছি। আমি যতোদূর বুঝেছি এই কাজগুলোর সাথে প্রশাসকদের আলোচনাসভায় বার্তা দেওয়ার কাজটিও যুক্ত হবে, ঠিক?  আপনার কাজের ১.২-এর কাজটি, যা আপাতত বন্ধ আছে সে বিষয়ে আমি অবগত ছিলাম না। ঐ কাজটি যে খুব গ্রহণযোগ্য নয় সে বিষয়ে বেশিরভাগ অভিজ্ঞ উইকিপিডিয়ান-ই একমত হবে, কিন্তু আপনি কিন্তু নিজে সিদ্ধান্ত নিয়েছেন ও সিদ্ধান্ত বাস্তবায়ন করেছেন। ঐ আলোচনায় দেখেছি আপনার বট অ্যাকাউন্ট আলোচনায় অংশ নিয়েছে। এটা বটের সম্পাদনা চর্চার সুস্পষ্ট লঙ্ঘন। আপনি যদি বলেন যে, আপনি ভুলক্রমে এমনটি করেছেন তবে আমি বলবো এই ভুল আপনি আগেও করেছেন, আপনাকে একাধিকবার এ ধরনের ভুলের ব্যাপারে সতর্ক হতে বলা হয়েছে। বট অ্যাকাউন্টকে তো সাধারণ অ্যাকাউন্ট হিসেবে ব্যবহার করা চলে না, ফ্ল্যাগড বটের সম্পাদনা সাম্প্রতিক পরিবর্তনে আসবে না, সহজেই চোখ এড়িয়ে যাবে। আমি বলছি না যে, আপনি এটি এই উদ্দেশ্যেই করেছেন বা আপনি ইচ্ছাকৃতভাবে ভুল করেন, কিন্তু বারংবার এ ধরনের ভুল তো গ্রহণযোগ্য হতে পারে না। এমন কী বাধা পাওয়ার ৩ দিন আগে (২০ মে ২০২০) আপনার এমন সম্পাদনা রয়েছে।   আপনার বটের মাধ্যমে যে বার্তা দেওয়া হয় সেই বার্তার শৈলীর ব্যাপারেও কাজ করা প্রয়োজন। আপনার প্রদেয় বার্তায় (যেমন প্রশাসকদের আলোচনাসভায় সম্প্রতি দেওয়া নোটিশে ঢাল-তলোয়ারের লোগো ব্যবহার করা) সাধারণ রচনাশৈলী উপেক্ষিত হয়েছে বলেই আমার মনে হয়েছে। তাই আপনি ব্যবহারকারী হিসেবে যে বার্তা দেবেন বা সম্পাদনা সারাংশ হিসেবে যেটি দেবেন সেগুলো আমি জানতে চেয়েছি। অনুগ্রহ করে লক্ষ্য করবেন, আগের অনেক ব্যবহারকারীর ক্ষেত্রেও এমনটি আমি জানতে চাইনি, কথাও তুলিনি। আপনার বেলাতেও প্রথমে আমি এধরনের কোনো প্রশ্ন করিনি। তার একটা কারণ ছিলো আগে যথেষ্ট অভিজ্ঞ উইকিপিডিয়ানরা বটের জন্য অনুরোধ করতেন যারা স্বাভাবিকভাবেই উইকিপিডিয়ার রচনাশৈলী সম্পর্কে খুব ভালোভাবে অবগত। এ বিষয়ে তাই তাদেরকে তদারকির প্রয়োজন সেভাবে হয়নি, তারা দায়িত্ব নিয়ে যে কাজগুলো করতেন তাই সেগুলো নিয়ে প্রশ্নও কম উঠতো (কারিগরি ভুল মাঝে-মধ্যে হতো, সবার-ই হতে পারে, আপনিও তার ব্যতিক্রম নয়)। তবে এটি পরিলক্ষিত হচ্ছে যে, উইকিপিডিয়ার হিসেবে আপনার অভিজ্ঞতার মাত্রা এখনও সেই পর্যায়ে আসেনি -- এবং এজন্য আমি আপনাকে দোষ দিচ্ছি না। কিন্তু বিষয়গুলোর বিষয়ে যত্নবান হলে এ ধরনের সমস্যাগুলো এড়ানো যায়। কিন্তু আপনার মধ্যে সে ধরনের প্রচেষ্টা আমি দেখতে পাচ্ছি না। এমতাবস্থায় আমার মনে হয়েছে আপনার বট ফ্ল্যাগ থাকবে কী না বা থাকলে সেটি কীভাবে থাকবে সেটি নিয়েই আলোচনার প্রয়োজন রয়েছে। আর সিদ্ধান্ত আমি টেকনিক্যালি নিতে পারলেও আমি আগে সম্প্রদায়ের সকলকেই এই আলোচনায় অংশগ্রহণ করার অনুরোধ করবো ও মতামত প্রত্যাশা করবো। — তানভির • ১২:৪৪, ৩০ মে ২০২০ (ইউটিসি)  তানভির ভাই, আমি আপনার কথা বুঝতে পারছি। প্রথমত, আমি উক্ত আলোচনা পাতায় বট একাউন্ট থেকে ইচ্ছাপূর্বক বার্তা প্রদান করেছি যাতে তিনি বুঝতে পারেন যে আমি বট একাউন্টে প্রবেশরত থাকার কারণেই কেবলমাত্র উনার উল্লেখন দেখতে পেয়েছি।  আর আলোচনাসভায় আমি চিত্র ব্যবহারের কারণ হল যাতে খুব দ্রুত বার্তাটি চোখে পড়ে এবং ব্যবস্থা নেওয়া যেতে পারে। তাছাড়া পরবর্তীতে কেউ উক্ত পাতায় স্ক্রল করে যাওয়ার সময় যাতে সম্পাদনা যুদ্ধ অনেকটাই সংবেদনশীল এটা বুঝতে পারে এজন্যই মূলত (সর্বনিম্ন দৃশ্যমান আকারের দিয়েছি যাতে লোড হতে সময় বেশি না নেয়) চিত্রের ব্যবহার করেছি। তাছাড়া আমার সকল বার্তা নকীব বটের উপপাতায় আছে। যেমন ব্যবহারকারী:নকীব বট/সম্পাদনা যুদ্ধ, ব্যবহারকারী:নকীব বট/বিজ্ঞপ্তি প্রভৃতি। ধন্যবাদ। - নকীব সরকার বলুন... ১৩:২৫, ৩০ মে ২০২০ (ইউটিসি)   সারাংশগুলো একটু জটিলভাবে বিন্যস্ত বলে আপাতত দিতে পারছি না। তবে সারাংশে সাধারণ রচনাশৈলী ব্যবহার করেছি। যেমন অমুককে এই ব্যাপারে বার্তা দেয়া হয়েছে। ধন্যবাদ। নকীব সরকার বলুন... ১৩:৩০, ৩০ মে ২০২০ (ইউটিসি)  উক্ত বটের সিস্টেমের সাথে খেলা করা, ভুল করা, অপব্যবহার করা, অনুমোদনহীন অবস্থায় পরীক্ষামূলক সম্পাদনা, লোগোর অপব্যবহার, পুণরায় প্রত্যাবর্তন, খামখেয়ালীপনা ইত্যাদি বিষয়গুলো এ আলোচনায় চলে এসেছে। ‘বট নীতিমালা’ প্রণয়নের পর পুণরায় আবেদন করার অনুরোধ রাখছি। - Suvray (আলাপ) ১৭:০২, ৩০ মে ২০২০ (ইউটিসি)  বট কিছু ভুল করেছে। উপরের আলোচনা আর আমার দেখা থেকে আমি বটের ভুলগুলি তুলে ধরছি:  বট ভুল জায়গায় পরীক্ষা চালিয়েছে   বট নিজের অ্যাকাউন্ট ব্যবহার করে আলাপচারিতায় উত্তর দিয়েছে (যদিও একবার করেছে)  বট বানান ঠিক করতে যেয়ে কিছু জায়গায় বানান ভুল করেছে  (শুরুতে আমার বটও এই ভুল করেছে, ফলে আমি বুঝতে পারছি কেন এই ভুল হয়েছে। বানান ইতিমধ্যে ঠিক করা হয়েছে)  ভবিষ্যতে এই ভুলভুলি যেন না হয় সে জন্য সচেষ্ট থাকতে হবে। যে কোন পরীক্ষা কেবল বটের উপপাতা ও/বা খেলাঘরে করতে হবে। এবার বটের কার্যক্রমে আসি।  পুনর্নির্দেশিত বিষয়শ্রেণী ব্যবস্থাপনা (এটি অনুমোদিত ও তা বহাল থাকুক)  ভালো নিবন্ধ ব্যবস্থাপনা (এটি অনুমোদিত ও তা বহাল থাকুক। যে অংশটি মানা করা হয়েছে (১.২.২) তা বাদে)  কাজ ১: সম্পাদনা যুদ্ধের বিজ্ঞপ্তি (অনুমোদন করা যায়। এতে ব্যবহৃত বার্তার চিত্র ঠিক করে দিয়েছি)  কাজ ২: উইকিপিডিয়ার উপকল্পিত টেমপ্লেট উপকল্পিত করা (এটি করার আগে তালিকা করা দরকার কোনগুলির অনুবাদ করতে হবে। অনুবাদ করে তারপর টেমপ্লেটগুলি উপকল্পন করলে ভালো)  কাজ ৩: সাধারণ রক্ষণাবেক্ষণ (এটির অনুমোদন দেয়া যায়। তবে "২. নিবন্ধটির আলাপ পাতায়  যোগ করবে" অংশটি না করলেও বোধহয় চলে। কেউ অনুবাদের সময় যদি সারংশে লিখে দেয় ওমুক থেকে অনুবাদ, তবে আলাপ পাতায় আর টেমপ্লেটের দরকার নেই, সারংশের অংশটুকুই কৃতিত্ব প্রদানে যথেষ্ট)  --আফতাবুজ্জামান (আলাপ) ১৯:১৮, ৩০ মে ২০২০ (ইউটিসি)   ব্যবহারকারী নকীবের প্রতি শ্রদ্ধাসহকারেই বলছি যে, আমি এখনও নকীবের উইকিপিডিয়া অভিজ্ঞতার ব্যাপারে নিশ্চিত হতে পারছি না। উনি এই আবেদনে কাজের অংশ পরিবর্তন করে ৩ নম্বরে সাধারণ পরিষ্করণ যুক্ত করেছেন সেটির ব্যপ্তি নিয়েও আমি নিশ্চিত নই। আমি আস্থা রাখতে পারছি না যে উনার বাংলা উইকিপিডিয়ায় এমন অভিজ্ঞতা রয়েছে যে তিনি বিবেচনা করতে পারবেন যে কোনটি সাধারণ পরিষ্করণ ও কোনটি অপ্রয়োজনীয়/বিতর্কিত/বর্জনীয়। আমি আরও বলতে চাই বট পতাকা নিয়ে ‘আস্থা রাখুন’ চর্চার সুযোগ নেই। উইকিপিডিয়ায় অবদান রাখার বহু উপায় রয়েছে, বট দিয়েই অবদান রাখতে হবে এমনটি নয়। উইকিপিডিয়ায় পর্যাপ্ত অভিজ্ঞতা হওয়ার আগে আমি তাই এই ব্যাপারটিকে নিরুৎসাহিত-ই করবো এখন। আমি আসলে সব মিলিয়ে চুলচেরা বিশ্লেষণ করেই এমন সিদ্ধান্ত উপনীত হয়েছি।  নকীব তিন বার চেষ্টা করে বট পতাকা পেয়েছেন। ১ম আবেদন ১১ সেপ্টেম্বর ২০১৯-এ, ২য় আবেদন ২৮ অক্টোবর ২০১৯ (প্রায় ১ মাস পর)। দুটি সময়েই তিনি দুটো কাজের আবেদন নিয়ে এসেছেন যা বাংলা উইকিপিডিয়ার ক্ষেত্রে সম্পূর্ণ অপ্রয়োজনীয় ছিলো। দুটি ক্ষেত্রেই তার আবেদনে এটি প্রকাশ পেয়েছে যে বট দিয়ে কিছু করতে হবে এমনটি চিন্তা করেই তিনি কাজ খুঁজে বের করছেন যার আসলে কোনো প্রয়োজনীয় কাজ-ই ছিলো না। ফলাফল দুই ক্ষেত্রেই তার বট পতাকার আবেদন ব্যর্থ হয়। এর পর তিনি ৩য় আবেদনটি করেন ১০ জানুয়ারি ২০২০-এ (প্রায় আড়াই মাস পর)। এবার তিনি কাজের অনুরোধ করেন ভালো নিবন্ধের ব্যবস্থাপনা ও বিষয়শ্রেণীর ব্যবস্থাপনা, যার প্রথমটা অতোটা প্রয়োজনীয় কিছু না হলেও, দ্বিতীয়টি (বিষয়শ্রেণীর ব্যবস্থাপনা) কার্যকর। ৩য় আবেদনে বিভিন্ন আলোচনা শেষে উনাকে সুনির্দিষ্ট কাজের জন্য (কাজের পদ্ধতিও সেই আলোচনায় উল্লেখ ছিলো)। বটল ফ্ল্যাগ দেওয়া হয় ২২ জানুয়ারি ২০২০।  অবশেষে ২২ জানুয়ারি পতাকা পেয়েই তিনি উল্টাপাল্টা কাজটি করলেন, তা হচ্ছে সমস্যা পাওয়া বিষয়শ্রেণীর প্রণেতাদের আলাপ পাতায় দ্রুত অপসারণের বার্তা দেওয়া (উদাহরণ)। এর মাধ্যমে স্বল্প সময়েই তিনি একগাড়া আলাপ পাতায় স্প্যামিং করলেন যে বিষয়ে উনার আবেদনে কোনো উল্লেখ-ই ছিলো না। এধরনের কাজকে আমি কোনো ভুল বলবো না, বরং বলবো প্রদেয় অনুমতির সুস্পষ্ট অপব্যবহার। পরবর্তীতে বিভিন্ন ব্যবহারকারীর উষ্মা প্রকাশের পর তিনি ঐটি বাদ দিলেন।  ঐ আবেদনে তার ভালো নিবন্ধের ব্যবস্থাপনায় কাজ করার অনুমতি ছিলো, কিন্তু সেখানেও তিন গোলযোগ করলেন (এই আলোচনায়)। অভিযোগটি ছিলো, তিনি সময় না দিয়ে নিবন্ধের মনোনয়ন ব্যর্থ করে দিচ্ছিলেন, পরে অভিযোগ উঠলে তিনি সেই কাজ থেকে বিরত হন।   বহু আবেদনে তিনি বট অ্যাকাউন্ট ব্যবহার করে আলোচনায় অংশ নিয়েছে। আফতাব ভাই যেমনটি বলেছেন, সেমন এক বার নয়। উনি বট আবেদনে বট অ্যাকাউন্ট ব্যবহার করে উত্তর দিয়েছেন। উনাকে আবেদনে, ও আলাদা করে আলাপ পাতায় বার্তা দিয়েছেন, খুব সাম্প্রতিককালে ২০ মে আবার আলাপ পাতায় এমন আলাপ করেছেন। শেষবারের বিষয়ে নকীব যুক্তি দিয়েছেন যে, তিনি বট অ্যাকাউন্ট থেকে উত্তর দিয়েছেন যেনো বার্তা প্রদানকারী বুঝতে পারেন যে, বট অ্যাকাউন্টে লগইন থাকার কারণেই তিনি বার্তাটি পেয়েছেন। কিন্তু এটা সম্পূর্ণ অগ্রহণযোগ্য একটি যুক্তি। বার্তা দেওয়াতে উইকিপিডিয়ায় কোনো তাড়াহুড়ো নেই যে বট অ্যাকাউন্ট থেকেই উত্তর দিতে হবে, কিন্তু সুপ্রিয় নকীব সেটা বুঝতেই ব্যর্থ হয়েছেন।  এই কাজের অনুরোধ করার আগেই ভুল পাতায় অনুমোদিত কাজের পরীক্ষা-নিরীক্ষা করার বিষয়ে তো আগেই বলা হয়েছে। যার কারণে নাহিদ ভাই তাকে এই আলোচনা চলা অবস্থাতেই বাধা প্রদান করেন। পরে জিজ্ঞেস করা হলে তিনি প্রশাসক আফতাব ভাইয়ের সাথে ব্যক্তিগতভাবে আলোচনা করে অনুমতি নেওয়ার কথা বলেন যা অভিজ্ঞ উইকিপিডিয়ান মাত্রই বুঝবেন যে এটি গ্রহণযোগ্য যুক্তি নয়।  এখন এই আলোচনায় অংশগ্রহণকারীদের লক্ষ্য করার জন্য বলবো যে, এই ভুলগুলো কিন্তু কারিগরী ভুল নয় যে আস্থা রেখে বলবো এটা সবার ক্ষেত্রেই হতে পারে। এই সমস্যাগুলো স্পষ্টতই এ কারণে হয়েছে যে, বট ব্যবহারকারী যথেষ্ট অভিজ্ঞ নয় ও অতিউৎসাহী, তাই তিনি বুঝেই উক্ত কর্মগুলো সম্পাদনা করেছেন এবং বুঝতেই পারেননি যে কার্যগুলো অগ্রহণযোগ্য/বিতর্কিত/বর্জনীয়। এখন যে ব্যবহারকারীর এ ধরনের বোধগম্যতা পরিষ্কার নয়, তাকে বট পতাকা দেওয়া সবসময়ই বিতর্কিত হবে, সেক্ষেত্রে তার বটের কাজ যতোটা কার্যকরী-ই হোক না কেনো। আর কয়েকদিন পর পর এসব বিষয় নিয়ে আলোচনা করে আমাদের মূল্যবান সময়েরও অপচয় হবে বলেই আমি মনে করি। দুঃখিত যে আমি বট পরিচালকে উপর আস্থা রাখতে পারছি না। আমি তাই কাজের অনুরোধ বাতিলের পাশাপাশি নকীব বটের বট পতাকা অপসারণের পক্ষে মত দিবো। একই সাথে আমি ব্যবহারকারীকে বটের বদলে উইকিপিডিয়ার অন্যান্য অংশে অবদান রাখার মাধ্যমে তার যথেষ্ট অভিজ্ঞতা অর্জনের দিকে নজর দেওয়ার অনুরোধ করবো। নকীব, আমি অত্যন্ত দুঃখিত, ব্যবহারকারী হিসেবে আমি আপনাকে মোটেও অনুৎসাহী করতে চাই না। কিন্তু বর্তমান প্রেক্ষাপটে এটি-ই আমার কাছে যুক্তিপূর্ণ মতামত হিসেবে মনে হয়েছে। — তানভির • ২১:০৮, ৩১ মে ২০২০ (ইউটিসি)     দৃষ্টি আকর্ষণের উদ্দেশ্যে এই আলোচনায় যেসকল প্রশাসক এখনও যোগ দেননি তাদেরকে ট্যাগ করছি। এছাড়াও সকল অভিজ্ঞ ব্যবহাকারী এই আলোচনায় যোগ দেওয়ার জন্য স্বাগতম। ধন্যবাদ। — তানভির • ২১:১৬, ৩১ মে ২০২০ (ইউটিসি) তানভির ভাই, আপনার চমৎকার বিশ্লেষণের জন্য অসংখ্য ধন্যবাদ। আপনার জ্ঞাতার্থে আমি বলছি, আমি সাধারণ পরিষ্করণ বলতে উপরে যা বলেছি সেগুলোই। আর উক্ত আলোচনায় আমার উপর ওয়াকিম ভাইয়ের অভিযোগ এটা ছিল না যে, "..সময় না দিয়ে দিয়ে মনোনয়ন ব্যর্থ করে দেয়া.."আমি শুধুমাত্র পর্যালোচককে জানিয়েছি যে, মনোনয়ক অবসরপ্রাপ্ত; তাঁর জবাবের অপেক্ষা না করে আপনি অন্য কাউকে আহবান করুন। তাছাড়া সে মনোনয়নটি ব্যর্থ করার অধিকার আমার ছিল না; কারণ মূল পর্যালোচক আমি নই বরং শুভ ভাই। বরং এটি ছিল যে, "..স্মারক বার্তা তুলনামূলকভাবে একটু দ্রুত (৭ দিন পরে) দিয়ে দেয়া; কারণ বাংলা উইকিপিডিয়ায় সম্পাদকসংখ্যা অপ্রতুল.."। আমার বার্তার উদ্দেশ্য ছিল পর্যালোচককে স্মরণ করিয়ে দেয়া যে আপনি অমুক নিবন্ধ পর্যালোচনা শুরু করেছেন যার ফলে হয়তো মনোনয়ক আপনার জন্য অপেক্ষা করছেন। এটা ভালো নিবন্ধের পর্যালোচনার নীতিমালায়ই রয়েছে; যদিও উইকির প্রেক্ষাপট ভিন্ন থাকায় আমি config.json এ তা পরিবর্তনযোগ্য করে রেখেছি। পরবর্তী বিজ্ঞপ্তিগুলো ছিল যথাক্রমে সর্বশেষ সম্পাদনার দুসপ্তাহ পর,  তার এক মাস পর এবং তারও দেড়মাস পর = মোট ৯৬ দিন সময় - আমার মনে হয়েছিল এটা অনেক। তাছাড়া ৯৬ দিন পরে নিবন্ধটি ব্যাকলগ হিসেবে ভালো নিবন্ধ প্রকল্পে জমা দিতো। ব্যাকলগিংয়ের ব্যাপারে নিশ্চয়ই অভিজ্ঞরা না বলতেন না। কিন্তু ব্যাকলগিং করার পূর্বে সংশ্লিষ্ট ব্যক্তিবর্গকে বিজ্ঞপ্তি দেয়া এক প্রকারের ভদ্রতা বলেই বিবেচনা করেছিলাম। আর আমি সাধারণত সাহসী হোন নীতির উপর বিশ্বাসী বলেই এতটা উৎসাহী। তাছাড়া আমি ইংরজি উইকিতে ভালো নিবন্ধ পর্যালোচনার নীতিমালা দেখতে গিয়ে দেখলাম সেখানে বট দিয়ে কাজ করা হয়। আমি বাংলা উইকিতেও বট খুঁঁজেছি (এই আলোচনা) কিন্তু পাই নি।বাংলা উইকির নীতিমালা অনুসারে আলাপ:গাজরের স্যুপ পাতায় শুধু  লাগিয়ে রাখার তিনএকমাস পরেও কোনো কাজ হচ্ছে না দেখে একটু আহত হলাম তাই আমিই উদ্যোগ নিয়েছিলাম - আমি শুধুমাত্র বটের জন্যই কাজ খুঁজি এমনটা নয়; বরং কাজের জন্য বট খুঁজি - না পেলে উদ্যোগ নেই ; কারণ বাংলা উইকিতে কারিগরি জনবল অপ্রতুল। আমার চিন্তাভাবনা আগেও আপনাকে বলেছি - " যেসব প্রশাসনিক/সাধারণ কাজ বটের মাধ্যমে সম্ভব - তা হাতে করে সময় অপচয় না করে প্রশাসকরা যাতে নিবন্ধের মানোন্নয়নে অধিক ভূমিকা রাখেন।" নকীব সরকার বলুন... ০৩:৪১, ১ জুন ২০২০ (ইউটিসি)   আমি ব্যক্তিগতভাবে মানসিক ভাবে পরিপক্ক এবং অভিজ্ঞ ব্যক্তিদের বট অধিকার প্রদানের পক্ষে যারা নিজেদের কর্মকাণ্ড সম্পর্কে পূর্নভাবে ওয়াকিবহাল থাকবেন। ছোটখাট কারিগরি ত্রুটি বটের হতে পারে। কিন্তু বট ত্রুটির পেছনে যদি বট অপারেটরের অদক্ষতা কিংবা জ্ঞানের স্বল্পতা দায়ী থাকে তার দায়ভার অপারেটরকেই নিতে হবে। মোবাইলে হোক কিংবা ডেস্কটপের মাধ্যমে হোক সার্ভারে স্ক্রিপ্ট রান করার ফলে সংঘটিত সকল কর্মের দায়ভার সম্পর্কে অপারেটরকে ওয়াকিবহাল হতে হবে। অনভিজ্ঞ কিংবা নতুনদের মধ্যে যারা বট পরিচালনায় আগ্রহী আমি তাদেরকে নিরুৎসাহিত করতে চাইনা। তারা সীমিত পরিসরে ছোটখাটো কাজ গুলো দিয়ে নিজেদের হাত পাকানো শুরু করতে পারে। এবং বট দিয়ে কোন প্রকার পরীক্ষণ চালানোর পূর্বে অবশ্যই অন-উইকি অনুমতি নিয়ে নেবে। বট পরিচালনার ক্ষেত্রে আমাদের স্থানীয় কোন নীতিমালার প্রয়োজন হলে সেটা আলোচনার ভিত্তিতে প্রণয়ন করা যেতে পারে। বারবার সতর্ক করার পরে যদি বট অপারেটর সচেতন না হন তবে তাকে পূনরায় বট পরিচালনার সুযোগ থেকে বঞ্চিত করতে হবে। কিছু ক্ষেত্রে বারবার উদারতা দেখানোর সুযোগ নেই। আর নকীব সরকারের ক্ষেত্রে আমার ব্যক্তিগত মত হচ্ছে তাকে আর একটিবার সুযোগ দেওয়ার পক্ষে।  তবে অবশ্যই তাকে নির্দিষ্ট কাজ দিতে হবে। হতে পারে সেটা উৎস্যহীন ট্যাগ লাগানো। তাকে বড় একটা সময় নিয়ে পর্যবেক্ষণ করতে হবে যে সে ধৈর্যধারণপূর্বক দক্ষভাবে কাজ করছে কিনা এবং এরই মধ্যে সে তার বট নিয়ে নতুন কোন প্রকার পরীক্ষা নিরীক্ষা চালাতে পারবেনা। — ফেরদৌস •  ০৩:৪৬, ১ জুন ২০২০ (ইউটিসি)  খুব বেশি ব্যবহারকারী এই আলোচনায় এখন পর্যন্ত অংশ না নিলেও আলোচনায় অংশগ্রহণকারীদের মধ্যে অনেকেই বট পরিচালককে আরেকবার সুযোগ দেওয়ার পক্ষে বলে আমার মনে হয়েছে। নকীব, আপনি যেহেতু আপনার কাজের তালিকা ও বিস্তারিত বিবরণে বেশ কয়েকবার পরিবর্তন এনেছেন তাই আপনার কাজের তালিকা কি সম্পূর্ণ হলে জানান, যেনো সেগুলো নিয়ে আলোচনা করা যায়। ধন্যবাদ। — তানভির • ০৯:৫৯, ৩ জুন ২০২০ (ইউটিসি) তানভির ভাই, হ্যাঁ আপাতত আমার কাজের তালিকা সম্পূর্ণ হয়েছে। এখন সম্প্রদায়কে এ ব্যাপারে আলোচনার অনুরোধ জানাচ্ছি। ধন্যবাদ। - নকীব সরকার বলুন... ১০:২৫, ৩ জুন ২০২০ (ইউটিসি) আমি এই বট পরিচালককে আরেকবার সুযোগ দেওয়ার পক্ষে। তার মধ্যে এখন পরিপক্ক হয়ে ওঠার লক্ষন দেখতে পাচ্ছি।--মহামতি মাসুম (আলাপ) ১৩:৫১, ৪ জুন ২০২০ (ইউটিসি) আমিও ব্যক্তিগতভাবে আরেকবার সুযোগ দেয়ার পক্ষে। যেহেতু এই ধরনের পরিস্থিতে আগে আমরা পড়িনি। তবে ভবিষ্যত এটি  নিয়ে খুব কঠোর হওয়ার যথেষ্ট অবকাশ রয়েছে। এ জন্য একটি নীতিমালা করা প্রয়োজন। যাতে কেউ বট নিয়ে কাজ শুরু করার আগেই সতর্ক হয়ে যেতে পারে। নীতিমালা তৈরির জন্য আমি  ভাইয়ের দৃষ্টি আকর্ষণ করছি।--মাসুম-আল-হাসান (আলাপ) ১৪:৩২, ৫ জুন ২০২০ (ইউটিসি) আমি রকি ভাই এর সাথে একমত এবং আশা করবো  নকীব সরকার তার ভুল থেকে শিক্ষা গ্রহণ করেছে, তাই তাকে আরো একটিবার সুযোগ দেওয়ার অনুরোধ করছি।- এফ আর শুভ(বার্তা দিন) ১৩:১০, ৬ জুন ২০২০ (ইউটিসি)  তানভির ভাইয়ের দৃষ্টি আকর্ষণ করছি। নকীব সরকার বলুন... ১৪:৫৪, ৮ জুন ২০২০ (ইউটিসি)  প্রিয় নকীব, প্রথমেই মন্তব্য প্রদানে দেরি হওয়ায় দুঃখ প্রকাশ করছি। উপরের আলোচনায় এটি পরিষ্কার হয়েছে যে অধিকাংশ ব্যবহারকারী আপনাকে আরেকবার সুযোগ দেওয়ার পক্ষে। তাই আপনার বট পতাকা অপসারণ করা হচ্ছে না। আপনার অনুরোধকৃত কাজগুলোর ক্ষেত্রে আমার মতামত:   কাজ ১: ঠিক আছে। পরবর্তীতে প্রশাসকদের আলোচনাসভায় প্রদেয় বার্তাটিতে কোনো পরিবর্তনের প্রয়োজন হলে তা জানানো হবে বা পরিবর্তন করা যেতে পারে।  কাজ ২: এ বিষয়টি নিয়ে আরও আলোচনার অবকাশ আছে। এধরনের টেমপ্লেটগুলো খুঁজে বের করে শুধু subst: যোগ করলেই হবে না, বরং যেগুলোর প্যারামিটার দেওয়া আছে, সেগুলোর প্রয়োজনীয় প্যারামিটারের ভ্যালুও যোগ করতে হবে। এটির ক্ষেত্রে বট কীভাবে কাজ করবে তা জানা প্রয়োজন।  কাজ ৩: এই কাজটি আংশিক ঠিক নেই। এই কাজের ৩.২ না করার অনুরোধ করছি। নতুন পাতায় দ্রুত অপসারণসহ অন্যান্য বহু ট্যাগ লাগানো যেতে পারে যা একজন মানুষ ছাড়া যন্ত্রের বোঝার কথা নয়।  কাজ ৪: ঠিক আছে।  এখন আপনার মতামত জানান। ধন্যবাদ। — তানভির • ০৬:৫৮, ৯ জুন ২০২০ (ইউটিসি) তানভির ভাইকে সাড়া দেয়ার জন্য অসংখ্য ধন্যবাদ। আপনি যে কাজগুলোর ব্যাপারে জানতে চেয়েছেন সেগুলো নিম্নরূপ: কাজ ২: এক্ষেত্রে পরামিতিগুলো পূর্বেই দেয়া থাকবে। বট কেবলমাত্র subst: যুক্ত করে দেবে। যেমন ধরুন আপনার আলাপ পাতায় আমি  যুক্ত (অন্তর্ভুক্ত) করলাম (যা মূলত উপকল্পিত হওয়ার কথা)। তখন বট আপনার আলাপ পাতায় (উপকল্পয়ন) যুক্ত করে দেবে। কাজ ৩: সাধারণত  টেমপ্লেটটির মূল ব্যবহার সাম্প্রতিক চলমান সম্পাদনারত কোনো পাতায়। কিন্তু যদি এক সপ্তাহ ধরে কোনো সম্পাদনা  না হয়, তবে ধরা যেতেই পারে সম্পাদক নিবন্ধটির সম্পাদনা শেষ করেছেন কিন্তু ট্যাগটি সরাতে ভুলে গেছেন। নতুবা বছরের পর বছর ট্যাগটি ঝুলে থাকবে এবং অন্য কোনো সম্পাদক এই ট্যাগ দেখার ফলে সম্পাদনা হতে বিরত থাকবেন। ব্যক্তিগতভাবে করা সমীক্ষায় দেখেছি প্রায় এক বছর হতে চললো এমনো কিছু নিবন্ধে এখনো কাজ চলছে :)। ধন্যবাদ  - নকীব সরকার বলুন... ০৯:৫৪, ৯ জুন ২০২০ (ইউটিসি)  নকীব, আমি কাজ চলছে টেমপ্লেটের কথা বলছি না, আমি বলছি আপনি যে ৪৮ ঘণ্টা পর ট্যাগ লাগানোর কথা বলেছেন সেটি। এর মাধ্যমে কি আপনি বুঝাচ্ছেন যে নতুন তৈরি হওয়া কোনো নিবন্ধে আপনার বট ট্যাগ লাগাবে না, বরং এই কাজটি হবে নিবন্ধটি তৈরি হওয়ার ৪৮ ঘণ্টা পরে? — তানভির • ০৬:১৫, ১০ জুন ২০২০ (ইউটিসি) তানভির ভাই, হ্যাঁ, আপনি ঠিকই ধরেছেন। কারণ ৪৮ ঘণ্টার পূর্বে ট্যাগ লাগানো (দ্ব্যর্থহীন বিজ্ঞাপন ব্যতীত) মানুষের জন্যই নীতিবিরোধী; সেখানে বট তো বহুদূর। ধন্যবাদ। নকীব সরকার বলুন... ০৬:৩২, ১০ জুন ২০২০ (ইউটিসি)   টীকা